da da da da da de da id sv tr fr da da da en da en da en nds da da da da da da da da en en nb nb da da de da da da da da da da da da en da da en en en da da da fr fr fr da da da en en de da en es da da en en eo da en sv da da en en sv da en nb de da da en en sv da da en eo da da en en id da en sv da da da et da da da da da da nn de en
I værkstedet hos Anne Just - Livsnyderhaven
Vi bruger cookies til at indsamle statistik over brugen af hjemmesiden
Hvis du klikker på knappen ’Accepter’, godkender du, at vi sætter cookies til brug for statistik. Hvis du klikker på knappen ’Afvis,’ sætter vi ikke cookies til statistik – vi benytter dog en cookie for at huske dit valg.
Læs mere om cookies her
Fra én have-entusiast til en anden – velkommen til mit univers.
Vand – mad – dyr
Få flere planter i haven
I værkstedet hos Anne Just
23. juli 2016 11 Kommentare
Jeg er netop kommet hjem fra en tur i Haven i Hune, hvor jeg besøgte Anne Justs have og oplevelsen har sat sig fast. Jeg har været der mange gange, det har de fleste havenørder, men denne gang har jeg overnattet i Haven. Midt i haven i Anne Justs gamle værksted.
Denne mulighed er tilgængelig for alle. Huset som ligge midt i haven hedder værkstedet og du har det hele for dig selv. Anne Justs gamle malerier hænger mange steder, fra mange tidsperioder af hendes liv. Det er en meget personlig oplevelse, hvor man kommer tæt på kunstneren selv.
Huset i stueplan har en stor opholdsstue med et lille te køkken, et soveværelse og et lille badeværelse.
Op af en smal trappe er der en balkon, så man kan få et smukt syn på billederne som hænger på de skrå vægge. Derudover er der et soveværelse ovenpå.
Udenfor er der en terasse og her er skønt at nyde et glas hvidvin når haven er lukket for dagsgæsterne. Sikke en stilhed. Sikke et syn over haven. Det er en oplevelse der sætter sig i sjælen, da det er meget specielt at gå rundt i haven alene. Dog er man ikke helt alene, andre havehotelgæster støder jeg på og sent på aftenen på min vej mødte jeg Claus Bonderup og jeg fik dog også klappet den kære hund Fox.
Jeg fik set haven fra forskellige vinkler på alle tænkelige tidspunkter og jeg nød at sidde i orangeriet helt alene og læse en bog. I værkstedet fik jeg suget historien til mig og jeg er en oplevelse rigere. Alt dette for bare 975,- kr. for 2 personer.
Det var lidt vemodigt da jeg skulle forlade haven, men et er sikkert – jeg kommer til at overnatte igen i værkstedet.
Er du blevet nysgerrig efter at tage en overnatning så se her
Skønne haver i Danmark
Bonnie Hall - Gardening by Hall
24. februar 2017 at 18:08
Det ser helt fantastisk ud. Mine drenge og jeg har booket 4 overnatninger i værkstedet til sommer midt i juli. Jeg glæder mig helt vildt, og dine billeder og beskrivelser har bestemt ikke gjort utålmodigheden mindre. Det ville have været så fantastisk, hvis det var faldet sammen med de dage, hvor du har åben have, men sådan ser det desværre ikke ud. Det er jo ellers ikke så tit, at vi kommer så langt op i hovedlandet.
31. juli 2016 at 18:04
Hvor ser det godt ud og lyder som en utrolig skøn oplevelse! Datteren og jeg var der for lidt mere end en uge siden, vi snakkede om hvor dejligt det måtte være også at opleve haven for os selv, jeg fortalte nemlig om dig og Grethe:-))) havde jo smugkigget på insta. Jeg oplevede første gang haven i august 13, da tog min egen have fart, gnisten blev tændt på en langt anderledes måde end tidligere, og blev til en flamme:-))) skønneste have!
knus og hygge fra Anette
7. august 2016 at 14:20
Ja, mange have hjerter er blevet tændt i Haven i Hune. Det var en skøn oplevelse som varmt kan anbefales.
29. juli 2016 at 11:23
Der ser godt nok hyggeligt ud. Jeg har endnu til gode at se hendes have…selvom jeg kalder mig en havenørd 😉
7. august 2016 at 14:21
Glæd dig, det bliver en fantastisk oplevelse!
25. juli 2016 at 13:34
Hold da op hvor ser det hyggeligt ud – det er efterhånden mange år siden jeg sidst har besøgt Haven i Hune – men et snarligt besøg tror jeg da skal kombineres med en overnatning i værkstedet – det er flotte billeder du har taget – de emmer af stemning fra det finurlige sted.
7. august 2016 at 14:23
Ja, værkstedet emner af stemning – en overnatning lige der kan anbefales. Men man skal vist være ude i god tid, da jeg mener det er et af de bedre overnatningsteder i haven…
24. juli 2016 at 9:58
Jeg har ikke prøvet at sove i Værkstedet, men i huset i den anden ende af haven. Det ser enormt hyggeligt ud, der er nok at se på indendøre. Men at nyde haven når alle andre er gået hjem det har jeg så også prøvet og hvor er det stemningsfuldt.
Jeg kunne godt tænke mig at se Haven i Hune efter Jeppe er kommet til, der er vidst sket lidt?
7. august 2016 at 14:24
Jeppe gør et kæmpe stykke arbejde i haven og i år har haven været SÅ smuk.
Så du kan roligt tage op til Haven i Hune igen.
24. juli 2016 at 9:36
tak for sidst… det var megahyggeligt at hilse på dig i haven 🙂
7. august 2016 at 14:26
Det er vist mig der takker. Det var skønt at kunne snakke om haveemner – tanker når det er første gang man mødes. Håber det går godt med dine havehøns.
Velkommen! Jeg er en 46 årige have-entusiast som leger i min have, elsker mine mange haverum, har en masse stauder, roser, et 29 m2 stort orangeri, en havedam med fisk og det hele sker på en almindelig villavej.
Nå, ja og så deler jeg det hele her.
Velkommen til mit univers – hvis du vil vide mere om hvem der sidder bag tastaturet, så klik på billedet herunder.
Annonce - min datter vandt faktisk retten til at f
Fredagsstemning i vores køkken! Anders kom hjem m
Annonce - ses vi? Jeg er så heldig at jeg skal ho
Annonce - vi har fået nyt havedesign! Vi startede
Det er fantastisk at have en overdækkede terrasse
Jeg elsker at have hund, for vi har nemlig verden
Følg med på Instagram
Copyright © 2016-2022 Maria Lundvald. All rights reserved.